Una d'as modificacions d'a lei d'os gases ideyals, proposata por o fisico neerlandés Johannes Diderik van der Waals, ye a eqüación d'estato de van der Waals, que introduce dos parametros a y b obtenitos experimentalment y que penden d'a naturaleza d'o gas. O factor de corrección b denominato volumen d'exclusión, fa referencia tanto a o volumen propio d'os atomos, como a o volumen circumdant en que no puet haber-ie atros porque a ista distancia predominan as fuerzas de repulsión entre os atomos d'o gas (fuerzas de van der Waals).